Zilupės savivaldybė
Zilupės savivaldybė (latv. Zilupes novads) – buvęs administracinis vienetas pačiuose Latvijos rytuose, Latgaloje. Administracinis centras – Zilupė. Savivaldybė sudaryta 2002 m. reformos metu iš Ludzos rajono dalies, 2009 m. praplėsta. Buvo suskirstyta į 1 miestą (Zilupę) ir 3 valsčius: Lauderų, Pasienės, Zalesjės. Po 2021 m. administracinės-teritorinės reformos panaikinta, prijungta prie naujos Ludzos savivaldybės.